Diari Oficial de la Generalitat Valenciana


Sumari del DOGV 3943, del 20-02-2001 (2001/1232)

Informació pública del programa d'actuació integrada de la unitat d'execució núm. 2 del pla parcial industrial del sector 1 del Pla General d'Ordenació Urbana de Paterna.
--------------------------------------------------------------------------------------------------------------------------------------------------------------------------

### Dades del document

Número de DOGV
:   3943

Data del DOGV
:   20-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/1232


Organisme emissor
:   Destro, SA

Tipus de document
:   Anunci

Informació pública del programa d'actuació integrada de la unitat d'execució núm. 2 del pla parcial industrial del sector 1 del Pla General d'Ordenació Urbana de Paterna. [2001/X1232]
  
La mercantil Destro, SA, ha formulat programa d'actuació integrada l'àmbit d'actuació del qual és la unitat d'execució núm. 2 del pla parcial industrial del sector 1 del PGOU de Paterna, que inclou projecte d'urbanització, a l'empara del que preveu la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994).
  
En aplicació del que estableix l'article 48.1.C) en relació amb l'article 46.3, ambdós de la referida llei, s'escau sotmetre el programa esmentat amb tota la documentació annexa a informació pública, per un termini de 20 dies hàbils comptat a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant el termini esmentat les persones interessades en aquest procediment podran formular qualssevol al·legacions que al seu dret convinguen, així com altres alternatives tècniques de programa, tot això en els termes i les condicions de la citada Llei 6/1994, i a l'efecte qualsevol interessat podrà consultar l'expedient dipositat a la Notaria del senyor Miguel V. Castillo Nácher, sítia a l'avinguda del País Valencià núm. 21-23, de Paterna, els dies hàbils en horaris d'11 a 13 hores. Igualment es fa constar que qualsevol persona podrà comparèixer a la Notaria esmentada per obtenir còpia de l'acta de protocol·lització del projecte i documents que s'hi acompanyen, o sol·licitar que aquesta li siga exhibida.
  
Alhora, tant la referida documentació com l'expedient administratiu, podran ser consultats, els dies hàbils 09 a 13 hores, als locals de l'Ajuntament de Paterna. Les al·legacions que, si fa el cas, es formularen seran presentades davant de l'Ajuntament de Paterna.
  
Mitjançant el present, segons el que preceptua el paràgraf 2 de l'article 48 en relació amb l'article 46, paràgrafs 4 i 5 de la citada Llei 6/1994, es posa en coneixement de les persones interessades que el termini de cinc dies hàbils per a presentar les proposicions juridicoeconòmiques, comença el dia hàbil següent a l'acabament del termini de vint dies anteriorment indicat. Durant el termini esmentat podran formular-se les referides proposicions als locals de l'Ajuntament de Paterna. Acabat aquest segon termini, el dia hàbil següent, excepte si és dissabte, i en aquest cas haurà d'entendre's el dia hàbil immediat posterior, tindrà lloc l'acte d'obertura de pliques als mateixos locals de l'Ajuntament de Paterna.
  
A fi de dotar de les màximes garanties el procediment, a l'empara del que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, s'ha publicat anunci en el Butlletí Oficial de la Província, dirigit als titulars de béns i drets la titularitat cadastral o adreça fiscal dels quals no han estat acreditades, així com respecte qualssevol altres titulars de béns i drets afectats per l'actuació, la titularitat, identitat o adreça dels quals no consten en el present procediment. Tot seguit se n'esmenten les dades conegudes:
  
Cosa que comuniquem amb el present edicte als efectes oportuns.